
Dėl Darbo užmokesčio ir personalo administravimo informacinės sistemos (DUPA IS) sukūrimo ir diegimo paslaugų pirkimo

Teikiame atsakymus į gautus tiekėjų klausimus ir pirkimo sąlygų tikslinimą vykdomame Darbo užmokesčio ir personalo administravimo informacinės sistemos (DUPA IS) sukūrimo ir diegimo paslaugų pirkime (toliau – Pirkimas). 
Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti CVP IS priemonėmis (tekstas neredaguotas).  

	[bookmark: _GoBack]Eil. Nr.
	Nuoroda į pirkimo dokumentus 
	Klausimas, rekomendacija ar pastaba 
	Perkančiosios organizacijos atsakymas į klausimą / Informacija apie pirkimo dokumentų tikslinimą 

	1. 
	SPS Priedas Nr. 2 DUPAIS Techninė specifikacija.  
NFR-2. „Projektavimo etapo metu Diegėjas turi pateikti poreikius (specifikaciją) dėl DUPAIS veikimui būtinos techninės infrastruktūros ir programinės įrangos, gaunamos kaip debesijos paslaugos iš VITC...
Jeigu dėl pagrįstų aplinkybių siūlomam DUPAIS  sprendimui nėra tinkamos (pakankamos) VITC teikiamos DBVS ir kitos paslaugos, Diegėjas gali siūlyti atskirų DBVS ar kitos programinės įrangos diegimą. Tokiai siūlomai Diegėjo programinei įrangai taikomi 7.7 skyriaus reikalavimai.“
	Ar teisingai suprantame, kad DUPA IS sprendimui gali būti panaudotos VITC teikiamų paslaugų kataloge pateiktos technologinės DBVS ar kitos programinės įrangos licencijos (pvz.,:
· Paslauga P1. Duomenų bazių valdymo sistema Microsoft SQL Server, 
· Paslauga P2. Duomenų bazių valdymo sistema Oracle Database Server, 
· Paslauga P3. Duomenų bazių valdymo sistema PostgreSQL ,
· Paslauga P6. Konteinerių valdymo platforma (Tanzu),
· Paslauga P7. Taikomųjų programų serveriai (Oracle WebLogic Server 12c ir naujesnis taikomųjų programų serveris) 
ir t.t.) ir šių DUPA IS veikimui reikiamų licencijų kainos į bendrą tiekėjo pasiūlymo kainą neturi būti įskaičiuotos?
	Pagal Techninės specifikacijos (TS) punktą NFR-2 nurodytą VITC teikiamų paslaugų katalogą paslaugų teikėjas projektavimo etapo vykdymo metu (1 prieaugis) turi atlikti DUPAIS architektūros projektavimo veikas, architektūrinio sprendimo infrastruktūros ir reikalingos programinės įrangos poreikių analizę ir parengti techninės infrastruktūros reikalavimus (reikalavimai pateikti TS 7.1 skyriuje LENTELĖ 4, 5 eilutėje), kur nurodomi reikalingos programinės įrangos poreikiai (kiekiai, PĮ pavadinimai ir kt. informacija) reikalinga DUPAIS veikimo užtikrinimui pagal siūlomą architektūrą. Paslaugų tiekėjas turi suderinti siūlomą architektūrinį sprendimą ir infrastruktūros poreikius su Perkančiąja organizacija pagal TS 7.4 skyriaus reikalavimus dėl parengtų dokumentų derinimo. Perkančioji organizacija pagal TS 7.1 skyriaus 4 lentelės 5 eilutės reikalavimus yra atsakinga už infrastruktūrą projekto vykdymo metu. 
 
Resursai gaunami iš VITC neturi būti įtraukti į teikėjo pasiūlymą.

	2. 
	SPS Priedas Nr. 2 DUPAIS Techninė specifikacija.  
NFR-2. „Projektavimo etapo metu Diegėjas turi pateikti poreikius (specifikaciją) dėl DUPAIS veikimui būtinos techninės infrastruktūros ir programinės įrangos, gaunamos kaip debesijos paslaugos iš VITC...“
	Gal galite patikslinti: jeigu galima bus panaudoti VITC paslaugų kataloge pateiktas licencijas ar tai reiškia, kad VITC galės suteikti reikiamą atitinkamų licencijų kiekį Perkančiosios organizacijos Techninės specifikacijos Prieduose 2 ir 3 nurodytam naudotojų skaičiui?
	Taip VITC turės užtikrinti visą reikalingą infrastruktūros ir programinės įrangos kiekį pagal tos programinės įrangos licencijavimo sąlygas tokiam naudotojų kiekiui, kuris bus nurodytas tiekėjo pateiktuose techninės infrastruktūros reikalavimų specifikacijoje. Paslaugų teikėjas pagal TS 7.4 skyriaus reikalavimus turi pateikti ir suderinti parengtus reikalavimus techninei infrastruktūrai su Perkančiąja organizacija.

	3. 
	SPS priedas Nr. 3.1 Pasiūlymo forma A dalis. Skyrius 5. Informacija apie licencijas. Lentelė
	Gal galite patikslinti: jeigu galima panaudoti VITC paslaugų kataloge pateikiamas licencijas, ar šias licencijas reikia nurodyti Pasiūlymo formos A Informacijos apie licencijas lentelėje?
	Paaiškiname, kad Jūsų nurodytų licencijų nereikia  nurodyti.

	4. 
	Dėl sutarties trukmės ir etapų.

2025-01-15 dienos atsakymai į klausimus:
Eil.nr. 2.  „Paaiškiname, kad maksimalus sutarties galiojimas yra numatytas skelbimo apie pirkimą 5.1.3 punkte – 36 mėn...“

Ir 2025-01-29 dienos atsakymai į klausimus: 
Eil.nr. 3. „... Sutarties vykdymo metu gali susiklostyti nuo perkančiosios organizacijos nepriklausančios išorinės rizikos ar kitos aplinkybės, kad šios Paslaugų dalys (prieaugiai) nebus užsakomi.“
	Ar teisingai suprantame, kad susiklosčius aplinkybėms ir neužsakius Prieaugių II ir III bei Papildomų paslaugų, bendra sutarties trukmė būtų 36 mėn. (įskaitant garantinį laikotarpį), kurią sudarytų 12 mėn. Prieaugio I įgyvendinimas ir 24 mėn. garantinė priežiūra?
	Kaip nurodama SPS Priedas Nr. 2 DUPAIS Techninė specifikacijoje, DUPAIS diegimas bus vykdomas iteraciniu būdu, suskirstant į tris prieaugius, kurių kiekvieno apimtis ir terminai yra detalizuoti LENTELĖ 1: Prieaugių apimtis ir numatomi vykdymo terminai. Atkreipiame dėmesį, kad Paslaugų apimtyje taip pat yra numatytos vystymo paslaugos pagal poreikį ir taikomas valandinis įkainis. Vystymo paslaugos gali būti užsakomos visos Sutarties galiojimo metu, t.y. 36 mėn. Taip pat PVR- 86 nurodoma, kad garantija turi būti teikiama kiekvienam į eksploataciją priimtam prieaugiui iki sutarties pabaigos ir 12 mėn. po sutarties galiojimo pabaigos. 
Pažymime, kad garantinė priežiūra visiems įdiegtiems funkcionalumams turi būti užtikrinta TS nustatytą laiką,   

	5. 
	Dėl sutarties trukmės ir etapų.
2025-01-15 dienos atsakymai į klausimus:
Eil.nr. 2.  „Paaiškiname, kad maksimalus sutarties galiojimas yra numatytas skelbimo apie pirkimą 5.1.3 punkte – 36 mėn. Planuojama, kad prieaugių užsakymas, jeigu išliks poreikis, būtų pateiktas iškart pasirašius sutartį, bet ne vėliau kaip per 6 mėn. nuo Sutarties įsigaliojimo dienos...“
	Ar teisingai suprantame, kad  užsakius Prieaugius II ir/arba III  6-tą projekto mėnesį bendra sutarties trukmė būtų ne ilgesnė kaip 36 mėn. (įskaitant garantinį laikotarpį), kurią sudarytų 12 mėn. Prieaugio I įgyvendinimas ir 24 mėn. jo garantinė priežiūra  bei 18 mėn. Prieaugių II/III įgyvendinimas (nuo 6-to mėnesio) ir 12 mėn. jų garantinė priežiūra?
	Žr. atsakymą į 4 klausimą.



	6. 
	Dėl terminų.

SPS Priedas Nr. 2 DUPAIS Techninė specifikacija.  
PVR-97. „Paslaugų teikimo sutarties vykdymo metu (iki garantinio aptarnavimo laikotarpio pabaigos) Perkančioji organizacija, esant poreikiui, teikdama atskirus raštiškus Papildomų paslaugų užsakymus, turi teisę užsakyti Papildomas paslaugas...“
	Ar teisingai suprantame, kad Papildomos paslaugos gali būti užsakytos nuo 1 iki 36 sutarties vykdymo mėnesio, nes tokia yra maksimali sutarties (su garantiniu laikotarpiu) trukmė?
	Patiksliname, kad papildomos vystymo paslaugos galės būti užsakomos tik Sutarties galiojimo metu.  Šių papildomų vystymo paslaugų tikslas – galimybė realizuoti būtinus, bet nenumatytus TS poreikius. todėl jų atsiradimas galimas tik sistemos kūrimo metu, o įdiegimas techniškai neįmanomas neįdiegus bent vieno iš suplanuotų prieauglių. Taip pat papildomos vystymo paslaugos gali būti užsakomos siekiant patobulinti jau sukurtą produktą. Atkreipiame dėmesį, kad TS papildomų paslaugų tipai nurodyti PVR – 98, tiek PVR – 102 nurodyta, kad teikiamos papildomos paslaugos negali sutrikdyti nepertraukiamo Sistemos veikimo. Tai nurodo, kad papildomos paslaugos užsakomos DUPAIS sistemos vystymo apimtyje. TS PVR – 103 nurodyta, kad Užsakytoms, suteiktoms ir priimtoms papildomoms paslaugoms ir jų rezultatams turi būti suteikiama garantija, kuri galioja kiekvienam į eksploataciją priimtam užsakymui iki sutarties pabaigos ir 12 mėn. po sutarties galiojimo pabaigos.

	7. 
	Dėl garantinio laikotarpio.

SPS Priedas Nr. 2 DUPAIS Techninė specifikacija.  
PVR-103. „Užsakytoms, suteiktoms ir priimtoms Papildomoms paslaugoms ir jų rezultatams turi būti suteikiama garantija, kuri galioja kiekvienam į eksploataciją priimtam užsakymui iki sutarties pabaigos ir 12 mėn. po sutarties galiojimo pabaigos.“
	Ar teisingai suprantame, kad  užsakius bet kokias Papildomas paslaugas (nesvarbu ar jos bus užsakytos 1 sutarties mėnesį ar 36 sutarties mėnesį) šių paslaugų garantija turi galioti iki  48 mėn. nuo sutarties pasirašymo, nes sutarties trukmė yra 36 mėn., o Papildomų paslaugų garantija turi galioti dar 12 mėn. po sutarties galiojimo pabaigos?

	Žr. atsakymą į 6 klausimą.

	8. 
	SPS priedai „Tiekėjų pašalinimo pagrindai“ ir „EBVPD forma“
	
	Pirkėjas savo iniciatyva tikslina specialiųjų pirkimo sąlygų priedus „Tiekėjų pašalinimo pagrindai“ ir „EBVPD forma“ papildant nuo 2025 m. vasario 1 d. įsigaliojusiu pašalinimo pagrindu: Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. Apie šio pašalinimo pagrindo neturėjimą tiekėjas deklaruoja EBVPD.





PRIDEDAMA:
1. SPS priedas „Tiekėjų pašalinimo pagrindai“ (aktuali redakcija nuo 2025-02-11)
2. SPS priedas „EBVPD“ (aktuali redakcija nuo 2025-02-11)

